Prodavac P i kupac K su poznanici i komšije koje se povremeno posjećuju. K se već duže vremena divi umjetničkoj slici koja se nalazi u P-ovoj dnevnoj sobi. Nakon dužeg nagovaranja P pristaje da K-u sliku proda po cijeni od 2.000 KM. K odmah plaća cijenu, a P mu istovremeno predaje sliku. Nakon nekoliko dana K slučajno saznaje kako slika koju je kupio nije original, nego samo vjerna kopija. Naime, među K-ovim gostima na jednoj večeri nalazi se i galerist G, koji odgovorno tvrdi kako slika ne može biti original, obzirom da on zna kako je umjetnik originalnu sliku nedavno poklonio u dobrotvorne svrhe.

